Mnohoštetinavce

Mnohoštetinavce (iné názvy pozri nižšie; lat. Polychaeta) sú taxón (trieda) obrúčkavcov.

 Názvy 
Slovenské názvy tohto taxónu sú: mnohoštetinavceEva TIRJAKOVÁ, Peter VĎAČNÝ, Ľudovít KOCIAN. SYSTÉM EUKARYOTICKÝCH JEDNOBUNKOVCOV A ŽIVOČÍCHOV. 2015, mnohoštetinovcemnohoštetinovce. In: Malá slovenská encyklopédia. 1993. S. 456Malá encyklopédia biológie. Bratislava: Obzor. 1975. S. 308-309, zriedkavo mnohoštetinatceafroditka. In: Malá slovenská encyklopédia. 1993. S. 22; skôr neformálne: mnohoštetinavé [alebo mnohoštetinaté] červyELIÁŠ, P. Ekológia. 2003. S. 146, polychétyBURNIE, D et al. Zviera. Bratislava: Ikar. 2002. S. 534; staršie: červy mnohoštetinatéAnglicko-slovenský pôdohospodársky slovník. Bratislava: Príroda. 1981 S. 82 [resp. červi mnohoštetinatíDANĚK, G. Zoologia pre vyššie triedy stredných škôl. Praha, Prešov. 1936. S. 48], hustoštetinatéMASÁR, I. Niektoré dynamické črty zoologickej a botanickej nomenklatúry. In: Kultúra slova 1985. č. 9. S. 289 a nasl., červy hustoštetinatéFERIANC, O. Zoológia pre VII. a VIII. triedu slov gymnázií...1941. S. 63.

 Charakteristika 
Mnohoštetinavce sú fylogeneticky východiskovou skupinou obrúčkavcov; týka sa to hlavne radu Errantia s homonómnou segmentáciou. U ďalších radov je však homonómna segmentácia nahradená heteronómnou (Sedentaria), alebo pozorujeme druhotnú redukciu segmentácie (Archiannelida). Primárne je na každom somite (okrem akronu a pygidia) 1 pár parapódií so štetinami a zväčša i so žiabrovými príveskami. Väčšina druhov má 60 – 100 somitov, no niektoré morské druhy ich majú až 800. Extrémom na druhej strane sú niektoré Archiannelida, ktoré majú len 9 zanikajúcich somitov. Počet somitov u jednotlivých druhov nemusí byť konštantný. Sú väčšinou gonochoristy, ale aj hermafrodity; vývin prebieha cez trochofórovú larvu (u nemnohých sladkovodných druhov je toto štádium nezreteľné). Stavba orgánových sústav zodpovedá charakteristike kmeňa.

 Systematika 
Systematika mnohoštetinavcov je sporná. Nasledujúce delenie je tradičné delenie:

trieda mnohoštetinavce (Polychaeta):
 rad túlavce/plazivky/blúdivce (Errantia)
 rad sedavce/sedavky (Sedentaria)
 rad praobrúčkavce (Archiannelida) - staršie zaraďované ako samostatná trieda obrúčkavcov

Novšie sa do mnohoštetinavcov zaraďujú ako ďalší rad aj olejovky (Aphanoneura/Aeolosomatida), ktoré sa predtým často zaraďovali do máloštetinavcov. Okrem toho sa do mnohoštetinavcov dnes zaraďujú aj nasledujúce taxóny, ktoré sa tradične uvádzali na iných miestach systému živočíchov: pogonofóry (Pogonophora), chobotničky (Echiura) a niekedy aj sipunkuly (Sipunculida) a myzostómy (Myzostomidae), i keď treba poznamenať, že chobotničky, sipunkuly a myzostómy sa (spolu s priapulidami) do obrúčkavcov niekedy zaraďovali aj napríklad už v polovici 20. storočia. Podľa novších zistení vývojovo do mnohoštetinavcov patria aj opaskovce (Clitellata; čiže máloštetinavce + pijavice). Zaradením opaskovcov do mnohoštetinavcov sa však mnohoštetinavce automaticky stávajú zhodnými s celými obrúčkavcami, preto sa pre lepšiu prehľadnosť systému opaskovce zvyknú naďalej zaraďovať oddelene od mnohoštetinavcov.Pozri zdroje uvedené k systematike obrúčkavcov v článku obrúčkavce.

V niektorých novších systémoch sa namiesto vyššie uvedeného delenia na zhruba tri rady používa delenie na veľké množstvo menších radov.

 Referencie 

 Iné projekty 

 Zdroj